ટેનિસની અજોડ નવી ટીમ ચૅમ્પિયનશિપ સાથે પુરુષોની ૨૦૨૦ની મોસમનો આજથી પ્રારંભ થશે જેમાં રફેલ નડાલ અને નોવાક જોકોવિક વર્ષની પહેલી ગ્રાન્ડ સ્લેમ સ્પર્ધા તરીકે રમાનાર આગામી ઑસ્ટ્રેલિયન ઓપનની તૈયારીમાં વિજયી શરૂઆત કરવાના પ્રયત્નમાં રમશે. એ. ટી. પી. (એસોસિયેશન ઑફ ટેનિસ પ્રોફેશનલ્સ) કપમાં ભાગ લેનારા ૨૪ રાષ્ટ્રને છ વિભાગમાં વહેંચી કાઢવામાં આવ્યા છે જેઓ ઑસ્ટ્રેલિયાના ત્રણ શહેરમાં રમશે અને રાઉન્ડ-રોબિન તબક્કામાંથી આઠ ટીમ સ્પર્ધાના નોકઆઉટ તબક્કામાં પ્રવેશ કરશે.